মখলিছ মিয়া, বানিয়াচং থেকে ॥ হবিগঞ্জ-বানিয়াচং সড়কে ট্রাক-পিকআপ সংঘর্ষে রুবেল খান (২৫) নামে এক যুবক নিহত হয়েছে। এ সময় আহত হয়েছে আরো ২জন। নিহত রুবেল খান হবিগঞ্জ পৌর এলাকার উমেদনগর গ্রামের মজিদ খানের ছেলে। আহতরা হচ্ছে-বানিয়াচংয়ের জাতুকর্নপাড়া গ্রামের ধনাই মিয়ার ছেলে সৈদুল রহমান (৪৮) ও একই গ্রামের কাজল মিয়ার ছেলে রনি মিয়া (১৮)। হতাহতরা সবাই পিকআপের যাত্রী ছিল। গতকাল দুপুর ১টার দিকে ওই সড়কের শুটকি ব্রিজ সংলগ্ন স্থানে এ দুর্ঘটনাটি ঘটে। প্রত্যক্ষদর্শী সূত্রে জানা গেছে-পিকআপটি বানিয়াচংয়ে যাওয়ার সময় উল্লেখিত স্থানে পৌছুলে বিপরীত দিক থেকে আসা ধান বোঝাই একটি ট্রাকের (ঢাকা মেট্রো-ট-১৪১৫২৩) সাথে সংঘর্ষ বাধে। এতে ৩ জন আহত হয়। গুরুতর আহত রুবেল খানকে উদ্ধার করে হবিগঞ্জ হাসপাতালে নিয়ে আসার পর ...